stanford-oval/wikipedia huggingface dataset:
להתאהב מחדש
תקציר העלילה

סנדי (קתרין זיטה-ג'ונס) היא עקרת בית בת 40, אם לסיידי (קלי גולד) ופרנק (אנדרו צ'רי). יום אחד היא מגלה במקרה כי בעלה פרנק (סם רוברדס) בוגד בה עם חברה שלה. היא מחליטה להתגרש, לעבור עם הילדים לניו יורק ולהתחיל שם חיים חדשים.
היא מתקבלת לעבודה ככתבת ספורט זוטרה בערוץ טלוויזיה.
ארם פינקלשטיין (ג'סטין ברת'ה) הוא בחור יהודי בן 25 שמחפש ייעוד בחיים. הוא נישא לאליס (סטפני שוסטאק) שהגיעה מצרפת כדי שתוכל לקבל גרין קארד ולאחר שקבלה זאת, היא עזבה אותו והוא בינתיים לא גירש אותה כי אז תגורש מארצות הברית. הוריו הנרי (ארט גרפונקל) ורוברטה (ג'ואנה גליסון) דוחקים בו למצוא עבודה מכובדת ולהקים משפחה. בינתיים הוא עובד למחייתו בבית קפה.
סנדי נתקלת בארם כאשר היא מחפשת דירה בבניין של בית הקפה. היא מוצאת חן בעיניו למרות הפרש הגילים והוא מקבל עליו להיות שמרטף של ילדיה. ארם באופיו הוא עדיין ילד - קורא הרי פוטר ומשתכר לאחר חצי כוס בירה. הוא מוצא שפה משותפת עם הילדים שנקשרים אליו.
עד מהרה מתהדקים היחסים בין סנדי לארם עד לקיום יחסי מין. סנדי נכנסת להיריון וארם מתלהב מכך שיהיה להם ילד משותף. ההריון מתברר כהיריון חוץ-רחמי וסנדי מבהירה לארם כי הם אינם מתאימים מבחינת הגילים והאופי וכי עליהם להיפרד.
אדם נפרד בצער ומתחיל במסעות ברחבי העולם. היא מאמץ ילד בבנגלה דש וחוזר כעבור 5 שנים. כעת הוא אדם בוגר בן 30. סנדי מקבלת קידום בעבודה ובאופן מקרי היא פוגשת בארם ובנו במסעדה. היא מצרפת אותו לשולחן עם ילדיה אליו גם מצטרפים הוריו של ארם. סנדי וארם משלבים ידיים מתחת לשולחן כאות לאהבה מחודשת.
צוות השחקנים

| שם השחקן/ית | שם הדמות | הערות |
| --- | --- | --- |
| קתרין זיטה-ג'ונס | סנדי |  |
| ג'סטין ברת'ה | ארם פינקלשטיין |  |
| קלי גולד | סיידי |  |
| אנדרו צ'רי | פרנק הילד |  |
| סם רוברדס | פרנק | האבא |
| ארט גרפונקל | הנרי פינקלשטיין |  |
| ג'ואנה גליסון | רוברטה פינקלשטיין |  |
| סטפני שוסטאק | אליס |  |
ישוי

יִשְׁוִי הוא דמות מקראית, בנו השלישי של אשר ונכדם של יעקב ושל זלפה שפחת לאה. לישוי היו שלושה אחים: ימנה, ישוה ובריעה, ואחות אחת: שרח. למשפחתו של ישוי קראו משפחת הישוי.
שמו

ככל הנראה, ישוה וישוי הם אותם אנשים, אך נתבלבל שמו של ישוה. דעה זאת מבוססת על כך, ששני הבנים מופיעים בסמיכות ושבספר במדבר לא נכתב על משפחתו של ישוה אלא רק על זו של ישוי.
ככל הנראה, פירוש השם הוא איש ה', כמו השם אישי, או בקיצור ישי, וכך גם אחיו ישוה.
יכול להיות שהשם ישוה מגיע מהשורש שוה, במשמעות ראוי או יאה. לעומת זאת, החוקר ג. ריקמנס סובר שהשם מגיע מערבית, ופירושו שכן או התגורר.
במדרשים ובחז"ל

יש מדרש האומר, שישוה וישוי נקראו בשם זה משום שדעתן נוחה עם אחיהם ומשווין דעתן עמהם.
בספר הישר מסופר שאמו של ישוי נקראה הדורה, בתו של אבימאל בן עבר בן שם, והיא הייתה אשתו של אשר.
הערות שוליים

↑  ספר בראשית, פרק מ"ו, פסוק י"ז
↑  ספר במדבר, פרק כ"ו, פסוק מ"ד
1 2  ראו אנציקלופדיה מקראית כרך ג
↑  דעת מקרא בראשית מו יז
↑  ראו אנציקלופדיה מקראית כרך ג
↑  ראו תורה שלמה פרשת ויגש
↑  ספר הישר (מדרש), טקסט דיגיטלי באתר ספריא
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
כריך חמאת בוטנים, בננה וקותלי חזיר

| --- | --- |
כריך אלביס
כריך אלביס
 
 מאכלים
 סוג:  כריך 
 על שם:  אלביס פרסלי 
 מוצא:  ארצות הברית 
 מרכיבים עיקריים:  חמאת בוטנים, קותל חזיר, בננה, לחם 
 
כריך חמאת בוטנים, בננה וקותלי חזיר (באנגלית: Peanut butter, banana and bacon sandwich), המכונה גם כריך אלביס (Elvis sandwich), הוא כריך המכיל חמאת בוטנים, פרוסות בננה טרייה ורצועות בייקון (קותלי חזיר) מטוגנות. לעיתים מטוגן הכריך כולו בחמאה (בדומה ללחם מטוגן).
היסטוריה

מתכון זה נודע בשל העובדה שהיה מאכל האהוב ביותר על אלביס פרסלי. אזכורים רבים של כריך זה בספרי הביוגרפיה ובמאמרים שנכתבו על אלביס הביאו לכך שהכריך זוהה עמו ולעיתים נושא את שמו. ספרים אלה מתארים גרסאות שונות של המאכל שאותו הכינה אימו של אלביס לבנה, ובהם הבננות טוגנו בקרמל, ולעיתים הוגש המאכל בלחמנייה הוואית מתוקה.
גם ראש עיריית ניו יורק מייקל בלומברג ציין כי מאכל זה אהוב עליו ביותר וכי הוא היה רוצה שהכריך יהיה ארוחתו האחרונה.
הערות שוליים

↑  רוברט סיצמה, הקטסטרופות הקולנריות שהתחבאו במטבחו של אלביס פרסלי
↑  דייוויד שיפמן, "הארוחה האחרונה של ראש העיר היא רצחנית", הניו יורק פוסט, 26 ביולי 2008
כריסטיאן טיפרט

כריסטיאן טיפרט (בגרמנית: Christian Tiffert, נולד ב-18 בפברואר 1982 בהאלה שבגרמניה המזרחית) הוא כדורגלן עבר גרמני ששיחק בעמדת הקשר.
קריירת מועדונים

טיפרט החל את קריירת הבוגרים שלו בטניס בורוסיה ברלין, ובשנת 2000 עבר לשטוטגרט, שם שיחק בתחילה בקבוצת המילואים, אך השתלב במהרה בקבוצה הבכירה של המועדון. בעונת 2001/2002 בבונדסליגה עשה טיפרט את הפריצה שלו, כאשר ערך 27 הופעות ליגה והבקיע שלושה שערים, כששער הבכורה שלו היה בניצחון 1–2 על פ.צ. סנט פאולי. טיפרט שיתף פעולה בקישור בעונה זו עם ינס טוט, אלכסנדר חלב וסילביו מייסנר, וסייע לשטוטגרט לסיים במקום השמיני. בעונת 2002/03, טיפרט ערך 18 הופעות ליגה, וסיים עם הקבוצה במקום השני, שהבטיח לה מקום בליגת האלופות. בעונת 2003/04 טיפרט ערך 27 הופעות והבקיע שני שערים, וסיים עם הקבוצה במקום הרביעי בליגה. באותה עונה השתתפו שטוטגרט וטיפרט בליגת האלופות, צלחו את שלב הבתים והודחו בשמינית הגמר על ידי צ'לסי. גם בשתי העונות הבאות טיפרט המשיך להיות שחקן חשוב בקישור של שטוטגרט, כשבעונת 2004/05 סיימה שטוטגרט חמישית, ובעונת 2005/06 סיימה תשיעית. בעונת 2004/05 הבקיע טיפרט את שערו הראשון במפעלים אירופיים, בניצחון 1–2 על דינמו זאגרב במסגרת גביע אופ"א, שבמסגרתו שטוטגרט צלחה את שלב הבתים, אך הודחה על ידי פארמה כבר בסיבוב הנוק אאוט הראשון. בעונת 2005/06 הודחו שטוטגרט וטיפרט באותו שלב בגביע אופ"א, והפעם על ידי שטרסבורג. בתום עונת 2005/06 עזב טיפרט את שטוטגרט לאחר שש עונות, בהן ערך 188 הופעות בכל המסגרות והבקיע 15 שערים.
בקיץ 2006 חתם טיפרט ברד בול זלצבורג האוסטרית. טיפרט שיחק במועדון עונה אחת בלבד, וזכה עמו באליפות הבונדסליגה האוסטרית. טיפרט עזב את זלצבורג בקיץ 2007 ושב לגרמניה, כאשר חתם בדיסבורג מהבונדסליגה. טיפרט ודיסבורג סיימו אחרונים בבונדסליגה בעונת 2007/08 ונשרו אל הבונדסליגה השנייה, כשטיפרט לא הבקיע כלל בעונה זו. בשתי העונות הבאות, טיפרט המשיך להיות שחקן הרכב בדיסבורג, אך לא הצליח להעפיל בחזרה לבונדסליגה, כשדיסבורג סיימה פעמיים במקום השישי. עם זאת, בעונת 2009/10 סיים טיפרט כמלך הבישולים של הבונדסליגה השנייה עם 12 בישולים, בצוותא עם ג'ובאני פדריקו האיטלקי מארמיניה בילפלד ואמיל יולה הרומני מאנרגי קוטבוס.
בקיץ 2010 עזב טיפרט את דיסבורג וחתם בשורות העולה החדשה לבונדסליגה, קייזרסלאוטרן. עונת הבכורה של טיפרט בקייזרסלאוטרן, 2010/11, הייתה אחת מעונות השיא בקריירה שלו, בה בישל 17 שערים וסיים כמלך הבישולים בבונדסליגה, נוסף על שני שערים שהבקיע. בעונה זו סיימו טיפרט וקייזרסלאוטרן במקום השביעי בבונדסליגה. עם זאת, עונת 2011/12 הייתה מוצלחת הרבה פחות. טיפרט המשיך לשחק בהרכב קייזרסלאוטרן, אך הקבוצה הציגה את אחת ההתקפות הגרועות בבונדסליגה, ונשרה לבונדסליגה השנייה מהמקום האחרון, עם 24 שערי זכות בלבד, שניים מהם של טיפרט.
לאחר ירידת הליגה עם קייזרסלאוטרן, עבר טיפרט בקיץ 2012 לסיאטל סאונדרס מליגת ה-MLS. טיפרט ערך במועדון זה 18 הופעות ובישל שלושה שערים, ושיחק בו עונה אחת בלבד. בעונת 2013/14 שב טיפרט לגרמניה וחתם בבוכום מהבונדסליגה השנייה. טיפרט ובוכום סבלו מעונה מאכזבת, בה סיימו במקום ה-15 ורק נשארו בליגה.
בשנת 2015, לאחר תקופה בה היה ללא קבוצה, חתם טיפרט בארצגבירגה אווה ששיחקה בליגה הגרמנית השלישית. בעונת 2015/16 סיימו טיפרט ואווה במקום ה-14 בליגה השלישית, כשטיפרט עורך 31 הופעות ליגה. בעונת 2016/17 העפילו ארצגבירגה אווה וטיפרט אל הבונדסליגה השנייה.
בקיץ 2019 חתם טיפרט בפ.צ. האלשר מהליגה הגרמנית השלישית, ולמעשה חזר למועדון בו שיחק כילד.
קריירה בינלאומית

טיפרט שיחק בכל נבחרות גרמניה הצעירות, והשתתף עם נבחרת גרמניה עד גיל 18 באליפות אירופה עד גיל 18 בשנת 2000. באליפות זו סיימה גרמניה במקום השלישי. טיפרט צבר 24 בנבחרת גרמניה בכדורגל עד גיל 21, והבקיע בהן שני שערים, כשהופעתו האחרונה בנבחרת זו הייתה בשנת 2004. טיפרט מעולם לא זומן לסגל נבחרת גרמניה הבוגרת.
תארים

עם רד בול זלצבורג:
אליפות הבונדסליגה האוסטרית: 2006/07
תארים אישיים:
מלך הבישולים של הבונדסליגה השנייה: 2009/10
מלך הבישולים של הבונדסליגה: 2010/11
כלי תל אל-יהודיה

פכיות ממשפחת כלי תל אל-יהודיה, מוזיאון רוקפלר
פכית, מוזיאון רוקפלר
כלים זואומורפיים, מוזיאון ישראל
כלי תל אל יהודיה היא קבוצת כלי קרמיקה ייחודית מתקופת  הברונזה התיכונה II  בארץ ישראל ותקופת הביניים השנייה בהיסטוריה של מצרים העתיקה תקופת החיקסוס. מקור השם של קבוצת הכלים נלקח מהתל בו נמצאו לראשונה תל אל יהודיה במרכז הדלתה של הנילוס במצרים. כלים אלו נמצאו גם באתרים ארכאולוגים בקפריסין ובלבנט.
כלים אלו נתגלו לראשונה בחפירתו של פלינדרס פיטרי בתל בשנים 1905 – 1906. פיטרי היה הראשון שזיהה את ייחודה של קבוצת כלים זו.
הכלים נמצאו לראשונה בשכבות שתוארכו לתקופת הברונזה תיכונה IIA ‏(MBIIA) (שנים (2000 – 1750 לפנה"ס), הקבוצה הגיעה לשיא הפופולריות בתקופות ברונזה תיכונה IIB-C ‏(MBIIB-C) (שנים (1750 – 1550 לפנה"ס), שבה ניתן לראותה בו זמנית באתרים בכנען ובאתרי הדלתה במצרים. שרידים מעטים של קבוצת כלים זו ניתן למצוא באתרים בתקופת הברונזה המאוחרת.
טכניקה ומרקם

החומר ממנו נעשו הכלים היה בצבע אפור או חום בהיר שהכיל גריסים, מחופה חיפוי אפור, חום-שחור או צהוב וממורק.
עיטור

הייחוד של כלים אלה נובע מהעיטור המיוחד שלהם. סגנון של עיטור מודקר, שנעשה בעזרת כלי חד. העיטור כלל דגמים ממולאים דקירות המוגבלים על ידי חריצים, או שטחים ממולאים בדקירות הנמשכות בקו ישר, או אלכסוני או בזיגזג, ללא הגבלה של השטח הדקור על ידי חריצים. המוטיבים השולטים בדקירות הם משולש, מרובע או מעוין. נתגלו גם כלים בודדים עם מוטיב עיטור של מעגלים כפולים. העיטור נעשה על הכלי לאחר שהוא הוחלק ושויף. פני השטח של הכלים לרוב כהה. החורים שנוצרו מולאו לעיתים קרובות בגיר או סיד, ובכך נוצרה ניגודיות מעניינת יותר בין פני השטח הכהים וחורי הדיקור הבהירים.
צורתם החיצונית של הכלים

משפחת כלי תל יהודיה כוללת בעיקר פכיות (פך קטן), וכן כלים זואומורפיים (כלי המעוצב כבעל חיים). נמצאו מספר דוגמאות נדירות של כלים המעוצבים כפרי.
תפוצה

מקורה של משפחת הכלים הוא בכנען אשר ממנה היא יוצאה לאזורים אחרים. כמות גדולה של כלים נמצאה מעמק הנילוס עד נוביה בדרום. אבל עיקר תפוצתם במצרים העתיקה היה בדלתה של הנילוס באתרים חיקסוסיים. כלים נמצאו בחלקה של כנען. כלים נמצאו לאורך החוף, מחופה הצפוני של כנען, החוף הפיניקי כולל החוף של סוריה. כלים נמצאו בחופה המזרחי של קפריסין (לא נמצאו כלים באזורים הפנימיים של כנען הצפונית וסוריה). תפוצת הכלים מצביעה על קשרי המסחר בתקופה שבה הייתה נפוצה.
חשיבות הכלים בארכאולוגיה

מציאת כלים אלה באתר ארכאולוגי נותנת כלי אבחון חד משמעי לזיהוי תקופת הברונזה התיכונה IIB-C באתרי ארץ ישראל ומצרים. למשל, באתר מנדס אשר נמצא באזור הדלתה של הנילוס, נמצאו שברי כלים אלה בשלבים מוקדמים של החפירה והם אפשרו לארכאולוג הקנדי האחראי פרופסור דונלד ב' רדפורד לקבוע את מציאותה של תקופת הביניים השנייה באתר, ובכך לשער שהיישוב היה תחת כיבוש בתקופה זו.
לקריאה נוספת

| --- | --- |
פורטל ארכאולוגיה של המזרח הקרוב:  לפורטל ארכאולוגיה של המזרח הקרוב
רות עמירן, הקרמיקה הקדומה של ארץ ישראל, עמודים 144 - 149
Petrie, W.M. Flinders [1906], Hyksos and Israelite Cities, London, 1906
.
הערות שוליים

↑  רות עמירן, הקרמיקה הקדומה של ארץ ישראל ע' 146
כריסטין אסטברוק

| --- | --- |
אין תמונה חופשית
 לידה:  13 בספטמבר 1952 (בת 72) אירי, ארצות הברית 
 מדינה:  ארצות הברית 
 השכלה:  בית הספר לדרמה של ייל 
 תקופת הפעילות:  מ-1979 
 
כריסטין אסטברוק (באנגלית: Christine Estabrook, נולדה בתור מרי כריסטין אסטברוק; 13 בספטמבר 1952) היא שחקנית אמריקאית, הידועה בתפקידיה בסדרות הטלוויזיה "הצוות", "ניקי", "עקרות בית נואשות" ו"אימה אמריקאית"; היה לה תפקיד חוזר בדרמה "מד מן" במהלך העונות החמישית, השישית והשביעית של התוכנית.
אסטברוק זכתה בפרס אובי ובפרס דרמה דסק.
ראשית חייה וקריירה

אסטברוק נולדה לג'וליאן שד באיסט אורורה, ניו יורק, וסיימה את לימודיה בבית הספר התיכון איסט אורורה.
יש לה שלושה אחים ואחות אחת. לאסטברוק יש גם אחיין, אדם מקלוהן, שהוא קומיקאי.
בוועידת המחזאים הלאומית של או'ניל, היא גילמה את התפקיד של הבת הצעירה ב- Ladyhouse Blues של קווין או'מוריסון. בברודוויי היא השתתפה בהפקה של "המפקח הכללי" ו"בוסתן הדובדבנים". היא זכתה בפרס אובי על הופעתה ב"פסטורלה" של דברה אייזנברג.
בין היתר, גילמה את מרסי בסדרת האנתולוגיה "אימה אמריקאית: בית הרצח". היא גילמה את אותו התפקיד גם בעונה החמישית, "המלון".
הערות שוליים

↑  Christine Estabrook | Actress, IMDb (באנגלית אמריקאית)
↑  Mad Men, 2007-07-19, נבדק ב-2024-09-23
↑  Christine Estabrook Awards (אורכב 25.11.2010 בארכיון Wayback Machine), Internet Broadway Database
1 2  Pergament, Alan (7 בנובמבר 2004). "CALL HER CRAZY EAST AURORA NATIVE CHRISTINE ESTABROOK WARMS TO THE ZANY ROLES SHE GETS, INCLUDING HER LATEST IN 'DESPERATE HOUSEWIVES'". The Buffalo News. נבדק ב-20 בנובמבר 2022. {{cite web}}:  (עזרה)
↑  American Horror Story (TV Series 2011– ) - Episode list - IMDb (באנגלית אמריקאית), נבדק ב-2024-09-23
↑  American Horror Story (TV Series 2011– ) - Episode list - IMDb (באנגלית אמריקאית), נבדק ב-2024-09-23
כריסטי טרלינגטון

| --- | --- |
כריסטי טרלינגטון, 2008
כריסטי טרלינגטון, 2008
 לידה:  2 בינואר 1969 (בת 55) ולנאט קריק, קליפורניה, ארצות הברית 
 שם לידה:  Christy Nicole Turlington 
 מדינה:  ארצות הברית 
 השכלה:  אוניברסיטת ניו יורק  תיכון מונטה ויסטה  בית הספר לבריאות הציבור ע"ש מילמן של אוניברסיטת קולומביה  Southwood Middle School 
 בן או בת זוג:  אדוארד ברנס (7 ביוני 2003–?)   ג'ייסון פטריק (1995–1999) 
 מספר צאצאים:  2 
 
כריסטי ניקול טרלינגטון (באנגלית: Christy Nicole Turlington; נולדה ב-2 בינואר 1969) היא דוגמנית-על אמריקאית, הידועה במיוחד בכך שהייתה הפרזנטורית של קלווין קליין מ-1987 ל-2007. היא הייתה חתומה על עשרות חוזי דוגמנות עם חברות כמו "מייבלין קוסמטיקס" ו"ורסצ'ה". טרלינגטון כיכבה בסרט התיעודי, "Catwalk", על חייה ובסרטו של אייזק מזרחי, Unzipped. היא הדוגמנית הרביעית שהייתה מושקעת ברשת הקפה "Fashion Cafes", שאינה פעילה כיום, אחרי אל מקפירסון, נעמי קמפבל וקלאודיה שיפר.
שנותיה הראשונות

טרלינגטון נולדה בוולנאט קריק, קליפורניה, האמצעית בין שלוש בנות, לדוויין טרלינגטון, טייס בחברת התעופה פאן אמריקן ולדיילת האוויר מאל סלוודור, מריה אליזבט (שמה לפני הנישואים היה פרקר).
היא נתגלתה כשאכלה עוגה במיאמי, פלורידה בידי דני קודי, צלם מקומי, בסמוך לאן שאביה עבד כמאמן טייסים עבור חברת פאן אם.
טרלינגטון החל לדגמן אחרי בית הספר מגיל 14 עד לגיל 16 בזמן הקיץ עד שהיא סיימה את בית הספר התיכון מונטה ויסטה.
אחרי שגמרה ללמוד בבית הספר, עברה לעיר ניו יורק ועסקה בדוגמנות במשרה מלאה.
קריירה

לטרלינגטון יש מספר הישגים בתעשיית האופנה, היא הייתה חתומה על חוזים שהכניסו לכיסה מיליוני דולרים עם חברות כמו מייבלין, שאנל וקלווין קליין. אף על פי שהיא ידועה כאחת מדוגמניות-העל המצליחות ביותר, טרלינגטון מתנגדת לתווית "דוגמנית העל". היא ידועה בתעשיית האופנה כאחת מהדוגמניות הידידותיות והמקצועיות ביותר בעסק.
במהלך שנות התשעים היא הופיעה בסרט התעודי "Unzipped", על המעצב אייזק מזרחי, ובסרט המוקומנטרי משהו ללבוש אותו ביים הבמאי המפורסם רוברט אלטמן. בנוסף לכך היא הופיעה ב"Catwalk", סרט תיעודי על חייה בתעשיית האופנה בבימויו של רוברט ליקוק.
טרלינגטון גם הופיעה בשני קליפי וידאו. עמיתתה הדוגמנית יסמין לה בון דאגה שבעלה, סיימון לה-בון, מלהקת דוראן דוראן ילהק את טרלינגטון לווידאו המפורסם שלהם ב-1986, כשמלאו לה 16. ב-1990 הזמר ג'ורג' מייקל שאב השראה משער הווג הבריטי שצילם פיטר לינדברג של ינואר 1990 (שהציג את טרלינגטון, נעמי קמפבל, לינדה אוונג'ליסטה, סינדי קרופורד וטטיאנה פאטיץ) עבור הווידאו שלו "Freedom". הווידאו מציג את כל חמש הדוגמניות לצד חמשת דוגמני על כשהם מניעים שפתיהם לקול השיר. הווידאו הוצג במהלך סיבוב ההופעות של ג'ורג' מייקל ב-2008 כשהוא שר.
היא הופיעה על גבי 500 שערי מגזינים והציגה במספר ספרי צילום מקצועיים, בכללם "10 Women" של פיטר לינדברג, בשער של "Model Manual" של ארתור אלגורט "Man/Woman" של הרב ריץ ו"Off the Record" של קרל לגרפלד. ב-1993 היא דגמנה בעירום עבור הקמפיין נגד לבישת פרווה של אנשים למען יחס מוסרי לבעלי חיים.
בשנות האלפיים היא נכנסה לשותפות במספר יוזמות עסקיות כמו קו לטיפוח עור איור ודי "Sundari" ושתי קולקציות בגדים אותן הפיקו "פומה": "נואלה", ו"Mahanuala".
ב-11 באוגוסט 2006 דיווח המגזין "Women's Wear Daily" שטרלינגטון חתמה על חוזה רב-שנתי עם מייבלין, בכך היא שבה לחברה שהפכה אותה למפורסמת בקמפיין "אולי היא נולדה עם זה" ('Maybe She's Born With It') לו דגמנה בשנים 1992–1998.
לכבוד יום הולדתה הארבעים של טרלינגטון, צירף המגזין "W magazine" כמה תצלומים אייקוניים מהקריירה שלה, משלהי שנות השמונים ועד לימינו.
נכון לשנת 2008 ערכה טרלינגטון ביקורים באפריקה מטעם הארגון "Product Red" ולאמריקה הלטינית מטעם הארגון "CARE) "relief agency). מעורבותה בקייר הושפעה מאמה אליזבט, שתמכה מזה זמן רב בקייר באמצעות ארגון דיילות האוויר "World Wings" אליו השתייכה. פרויקט "FEMME", שבא ביחד עם קייר, אוניברסיטת קולומביה, והממשל המקומי שקיבצו מומחים לרפואה ביחד על מנת למצוא שיטות טובות יותר כדי לשרת מספר גדול של נשים הזקוקות לסיוע ושחוששות ללכת למרפאה או לבית חולים מסורתי.
טרלינגטון הופיעה כמה פעמים בשנה בתוכנית "Today" ושוחחה על פעולות הצדקה שלה. היא גם הופיעה בתוכניתה של מרתה סטיוארט ב-13 בפברואר 2007.
חייה האישיים

טרלינגטון מתאמנת ביוגה, ולמדה עם לארי שולץ ויוהאנאס ואן ווכטין (Johannas Van Vugtin) בסן פרנסיסקו. טרלינגטון היא המחברת של "הספר Living Yoga: Creating A Life Practice" ‏ (ISBN 0-7868-6806-6). בשל עניינה בדתות המזרח הרחוק היא שבה ללמוד ב-1994 וסיימה בהצטיינות תואר ראשון מבית הספר גלטין ללימודים אישיים השייך לאוניברסיטת ניו יורק, עם התמחות במדע הדתות ופילוסופיה מזרחית. היא הופיעה ב"לייט נייט עם דייוויד לטרמן" ב-1999 ושוחחה על לימודיה, למרות תחומי העניין שלה היא נותרה רומית-קתולית מאז ילדותה.
היא הייתה בעבר צמחונית, ושבה לאכול בשר. היא מעשנת לשעבר שאביה נפטר מסרטן הריאות, טרלינגטון היא גם פעילה נגד עישון ושגרירת ארגון קייר CARE.
טרלינגטון יצאה עם השחקנים רוג'ר וילסון, כריסטיאן סלייטר וג'יסון פטריק. בסוף שנת 2000 היא פגשה את השחקן/במאי/תסריטאי אדוארד ברנס במסיבה בהמפטון ותוך שבוע שניהם התארסו. אחרי שהם דחו את חתונתם האיטלקית באוקטובר 2001, בגלל התקפת הטרוריסטים ב-9/11, גושי בניינים אחדים מאין שהם התגוררו בעיר ניו יורק, הם נפרדו. הזוג התאחד מחדש ונישא ב-7 ביוני 2003. היה זה גם יום השנה החמישי לפטירתו של אביה מסרטן הריאות. לברנס ולטרלינגטון יש שני ילדים, בתם גרייס נולדה ב-25 באוקטובר 2003, ובנם פין נולד ב-11 בפברואר 2006. אחותה של כריסטי, קלי, נשואה לאחיו של אדוארד, בריאן ברנס וביחד יש להם בן שנולד בראשית 2008. המשפחה מתגוררת בעיר ניו יורק, בקרבת מקום ללופט הישן של אד ברנס שהיה שייך בעבר לג'ון קנדי ג'וניור.
נכון לשנת 2009 טרלינגטון לומדת לתואר שני בבריאות הציבור באוניברסיטת קולומביה.
הערות שוליים

1 2    Richard Benson, ‏Yogi bared, The Telegraph, 12 March 2003
↑  ^ Belleza no significa no tener arrugas ("יופי אין משמעו שאין לך קמטים"). Para Ti Online, April 3, 2007.
↑  Christy Turlington, Fashion Model Directory
1 2  מליסה וויטוורת, כריסטי טרלינגטון: האאוטסיידרית, דיילי טלגרף, 23 בספטמבר 2007
↑  Crooks, Peter.
"Model Mom - Christy Turlington Burns"
Diablo Magazine, July 2008.
↑  Turlington, Christy. (2003). Living Yoga: Creating A Life Practice (pp. 110-112). ISBN 0-7868-6806-6.
↑  Simpkinson, Anne.
The Model Yogini: Beliefnet catches up with Christy Turlington
Beliefnet.
↑  Turlington, Christy. (2003). Living Yoga: Creating A Life Practice (pp. 235-236). ISBN 0-7868-6806-6.
↑  Turlington, Christy. (2003). Living Yoga: Creating A Life Practice (pp. 85-90). ISBN 0-7868-6806-6.
↑  Cookie Magazine, December 2007, page 166.
↑  "Model Christy Turlington Talks to Vogue's Joan Juliet Buck on Columbia, No Woman, No Cry, and CARE"
Vogue. August 2009.
| --- | --- |
בקרת זהויות :  GND: 128370866  ISNI: 0000 0000 3754 0706  LCCN: n2002056865  MusicBrainz: 85bb9a8a-c658-422c-b485-d9998eda15e2  NDL: 01048009  NTA: 243213344  VIAF: 15820825   WorldCat (עם VIAF): 15820825
להתבגר

"להתבגר" היא סדרה המיועדת לבני נוער פרי עטה של גלילה רון פדר-עמית.
הסדרה כוללת 22 ספרים שהופיעו בהוצאה לאור "מודן".
הספר הראשון בסדרה הנקרא "להיות אני" (סיפורה של נעמה) יצא לאור בשנת 2005, ובעקבותיו יצאו הספרים הבאים המבוססים על הדמויות המופיעות בסיפור של נעמה.
היה אמור לצאת לאור לאחר הספר "להיות אחר" ספר בשם "להיות מחוברת-סיפורה הנוסף של מאיה" שלא יצא בסוף לאור.
ספר מספר 21 בסדרה הוא היחיד שבו מתוארת דמותו של דין מהספר הרביעי כשהוא מתאהב בנער הומוסקסואל בשם מאור.
הספר האחרון בסדרה יצא בשנת 2019.
תקציר העלילה

בסדרה מופיעים מקרים שונים אותם חווים בני נוער, כל פעם מזווית ראייה של דמות אחרת. במשך העלילה הגיבור עובר תהליך, לומד על עצמו ומתגבר על הבעיות השונות שבהן הוא נתקל.
בספרים 1–8 מתוארת שנת הלימודים בחטיבה בכיתה ט', בספרים 9–18 מתוארת שנת הלימודים בתיכון בכיתה י' עם דמויות חדשות, ובספרים 19–22 מתוארת שנת הלימודים בכיתה י' עם הדמויות משנת הלימודים הקודמת.
ספרי הסדרה לפי סדרם

| מספר הספר בסדרה | שם הספר | סיפורו/ה של: | עטיפת הספר |
| --- | --- | --- | --- |
| 1 | להיות אני | סיפורה של נעמה |  |
| 2 | להיות שונה | סיפורו של אביתר |  |
| 3 | להיות הכי מקובלת | סיפורה של נופר |  |
| 4 | להיות הכי מקובל | סיפורו של דין |  |
| 5 | להיות יוצאת דופן | סיפורה של מאיה |  |
| 6 | להיות מעשן | סיפורו של תומר |  |
| 7 | להיות בחרדה | סיפורה של יעל |  |
| 8 | להיות מחונן | סיפורו של אבנר |  |
| 9 | להיות מקצועי | סיפורו של אופיר |  |
| 10 | להיות בת יחידה | סיפורה של גל |  |
| 11 | להיות נחוש | סיפורו של נבו |  |
| 12 | להיות מתוחכמת | סיפורה של סתיו |  |
| 13 | להיות בריא | סיפורו של ירון |  |
| 14 | להיות חדשה | סיפורה של דנה |  |
| 15 | להיות מגניב | סיפורו של דותן |  |
| 16 | להיות מאומצת | סיפורה של אבישג |  |
| 17 | להיות חייב | סיפורו של ברק |  |
| 18 | להיות מאוהבת | סיפורה של ספיר |  |
| 19 | להיות חברה של תומר | סיפורה השני של נעמה |  |
| 20 | להיות אחרת | סיפורה השני של נופר |  |
| 21 | להיות אחר | סיפורו השני של דין |  |
| 22 | להיות מפורסם | סיפורו השני של אביתר |  |
סדרת הטלוויזיה "להתבגר"

במאי 2015, החל בערוץ 10 שידורה של הסדרה "להתבגר" – שם הזהה לשם של סדרת הספרים, עליה היא מבוססת. יוצרת הסדרה והתסריטאית הראשית היא גלילה רון פדר-עמית, אך עם שינויים מהספרים המקוריים.
הסדרה עוסקת בחייהם של בני נוער בתיכון בתקופת גיל ההתבגרות: אורן פרץ, המורה של חוג הקולנוע בבית הספר והבמאי, מלהק ארבעה תלמידים מעניינים לתוכנית ריאלטי, בה הם מקבלים מצלמת וידאו ונדרשים לצלם "יומן וידאו" ולתעד את חייהם ואת הבעיות הסובבות אותם "24/7" (דהינו, מסביב לשעון). כל פרק מתמקד בדמות אחרת, שחושפת את עולמה הפרטי והפנימי ביותר והקשיים עימם היא מתמודדת.
ליטוש

דיסקה מסתובבת המשמשת לליטוש
ליטוש הוא פעולת גימור הגורמת להחלקה של פני שטח. לעיתים המטרה היא ליצור שטח בעל תכונות של מראה, כלומר החזרת אור מלאה עם פיזור נמוך ככל האפשר. הדרך הנפוצה להשגת הגימור היא ליטוש מכני – שפשוף פני השטח בגרגרים של חומר קשה. לדוגמה, מתכת ועץ ניתן ללטש עם נייר זכוכית – שהוא נייר שעליו מודבקים גרגרי זכוכית, אולם אבני חן וקרמיקות שונות, שהן בדרך כלל קשות מזכוכית, וגם מתכות, נהוג ללטש בעזרת גרגרי סיליקון קרביד או יהלום. ליטוש מכני נפוץ הוא דיסקה מסתובבת (ראו תמונה), שעליה מונח נייר עם גרגרים קשים, או בד שמוספג בתמיסה עם הגרגרים.
לעיתים הליטוש אינו מכני, למשל ליטוש באמצעות חומר איכול או באמצעות לייזר.
ראו גם

איכות פני שטח (אופטיקה)
כריך הצייד

| --- | --- |

 
 
כריך הצייד (באנגלית: Shooter's sandwich) הוא כריך סטייק המורכב מסטייק צלוי ופטריות שמונחים זה על זה בתוך כיכר לחם חלולה.
כריך הצייד עם סלט
מאפיינים

הכריך האנגלי הפופולרי הזה משול לבקר וולינגטון באמצעות שימוש בלחם ולא במאפה. כריך הצייד מוכן על ידי מילוי כיכר לחם ארוכה וחלולה בסטייק פילה מיניון מטוגן, פטריות מבושלות, מלח ופלפל. לאחר מכן מניחים משקולות על גבי הכריך כדי לסחוט אותו כלפי מטה. בדרך כלל הכריך נשאר עם המשקולת למשך הלילה, מה שגורם למיצי הבשר להיספג בלחם.
נתחים אחרים של בשר בקר שמשתמשים בהם לכריך הם נתח סטייק סינטה או נתח סטייק ראמפ (באנגלית: Rump steak) נתחי ribeye משמשים כולם להכנת הכריך. לעיתים משתמשים בבצל מבושל או בצלצלי שאלוט, וכך גם בדיקסל, (הכנה מוקפצת של פטריות), בצל או שאלוט ועשבי תיבול שמצומצמים אותם לרוטב סמיך והעיסה נמרחת על הכריך עם חרדל דיז'ון וחזרת שמשמשים גם הם לעיתים כרוטב תיבול נלווה.
היסטוריה

מקורו של הכריך הצייד באנגליה בתקופה האדוארדית. הוא נוצר כדרך לציידים לקחת איתם ארוחת צהריים דשנה. כעת נהנים ממנו הן לארוחות בבית והן כפריט מזון נייד בעת נסיעה.
הסנדוויץ' הפך לתופעת אינטרנט מינורית לאחר שמאמר ב-7 באפריל 2010 שנכתב על ידי טים הייוורד (אנ') ופורסם על ידי הגרדיאן הכריז על כריך הצייד ככריך הטוב בעולם. הכתבה של הגרדיאן תיארה גם את הכריך כ"ניצחון של המטבח האדוארדי".
לקריאה נוספת

רשימת כריכים
רשימת מנות סטייק
כריך טוסט
כריסטי מת'יוסון

| --- | --- |

 לידה:  12 באוגוסט 1880 Factoryville, ארצות הברית 
 פטירה:  7 באוקטובר 1925 (בגיל 45) Saranac Lake, ארצות הברית 
 עמדה:  מגיש 
 היכל התהילה:  נבחר בשנת 1936
 קבוצות כשחקן
 1900–1916 1916:  ניו יורק ג'איינטס סינסינטי רדס
 הישגים כשחקן
 זכייה בוורלד סיריס (1905) 2 זכיות בטריפל קראון למגישים (1905, 1908) 4 פעמים מוביל ה-NL בניצחונות (1905, 1907, 1908, 1910)
 קבוצות כג'נרל מנג'ר
 1916–1918:  סינסינטי רדס
 
כריסטופר מת'יוסון (באנגלית: Christopher Mathewson;‏ 12 באוגוסט 1880 – 7 באוקטובר 1925), שהיה ידוע בכינויים "הג'נטלמן הנוצרי" ו"מאטי", היה שחקן בייסבול במייג'ור ליג האמריקאי בין השנים 1900–1916. שיחק רוב הקריירה בקבוצת ניו יורק ג'איינטס, ונחשב לאחד המגישים הטובים ביותר אי פעם. ב-1936, נבחר מת'יוסון למחזור הראשון של היכל התהילה של הבייסבול, לצידם של ארבעה שחקנים נוספים.